د ننګرهار کی دافغانی سرې میاشتې ښوونیز مرکز زده کوونکو ته دینی تعلیمات وړاندې شول. نن چهارشنبه د روان ۱۴۴۵ سپوږمیز کال صفرالمظفر د میاشتې په 28 مه نېټه د افغانی سرې میاشتې د ختیځ زون د دعوت و ارشاد سیمه ییز مدیر مولوی عبدالله عزام له لوری د ننګرهار ښوونیز مرکز زده کوونکو ته دینی تعلیمات وړاندې شول. د ختیځ زون د دعوت و ارشاد مدیر مولوی عبدالله عزام د ننګرهار نمایندګۍ اړوند ښوونیز مرکز زده کوونکو او ښوونکو ته د جنازې د لمونځ او تیمم اړوند مسایل د قرآن کریم او احادیثو په رڼا کې وړاندې کړل. د یادولو وړ ده، چې د دعوت و ارشاد په ننی درس کې د ښوونیز مرکز ټولو زده کوونکو او استاذانو ټوله برخه اخیستې وه. افغانی سره میاشت هڅه کوی، چې د امیر المؤمنین حفظه الله د فرمان مطابق په ټولو ریاستونو کې کارمندانو او په ښوونیز مرکزونو کې زده کوونکو او ښوونکو ته د خپل تخصصی مسلک تر څنګ د دینی زده کړو روزنه هم ور کړی.